**SUSITARIMAS Nr. 1 PRIE 2023-03-17 RANGOS DARBŲ PIRKIMO SUTARTIES NR. AS – 577 (PIRKIMO NR. 642667)**

**2023 m. spalio d. Nr. AS–**

**Klaipėdos rajono savivaldybės administracija**, juridinio asmens kodas188773688, kurios registruota buveinė yra Klaipėdos g. 2, Gargždai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus Sigito Karbausko, veikiančio pagal Administracijos nuostatus (toliau – **Užsakovas**), ir

**UAB „VVARFF“**, juridinio asmens kodas 16970086, kurio registruota buveinė yra J. Tumo-Vaižganto g. 28A g., LT-90125 Plungė, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama generalinio direktoriaus Vilmanto Bučiaus, veikiančio pagal įmonės įstatus (toliau – **Rangovas**),

ir toliau kartu vadinami Šalimis, o kiekviena atskirai – Šalimi

***atsižvelgdamos*** į:

1. 2023 m. kovo 17 d. rangos darbų pirkimo sutartį Nr. AS-577 „Klaipėdos rajono Gargždų miesto Gedimino g., Palangos g., Saulažolių g., Vytenio g., Žibučių g. gatvių kapitalinis remontas“ (toliau – Sutartis)

***vadovaudamosi***:

1. Lietuvos Respublikos viešųjų pirkimų įstatymo 89 straipsnio 1 dalies 1 punktu ir 3 punktu;
2. Papildomų ir nevykdomų darbų aktu Nr. 1 prie sut. Nr. AS-577 (reg. 2023-09-26 Nr. A32-2605);
3. 2023 m. rugsėjo 27 d. pasitarimo protokolu (reg. 2023-10-03 Nr. A6-431) „Dėl rangos darbų pirkimo sutarties Nr. AS-577 „Klaipėdos rajono Gargždų miesto Gedimino g., Palangos g., Saulažolių g., Vytenio g., Žibučių g. gatvių kapitalinis remontas“ pakeitimo dėl papildomų (nenumatytų) ir nevykdomų darbų“;
4. Sutarties 15.3 punktu, numatančiu, kad „Šiame skyriuje nustatyta tvarka gali būti įsigyjami papildomi darbai, atsisakoma kai kurių Sutartyje numatytų Darbų arba vieni darbai pakeičiami kitais, dėl objektyvių šiame skyriuje nurodytų priežasčių, kurios atsirado arba tapo žinomos po Sutarties sudarymo, kurių Sutarties Šalys negalėjo protingai numatyti, negali kontroliuoti ir nebuvo prisiėmusios tų aplinkybių atsiradimo rizikos;
5. Sutarties 15.5. punktu, numatančiu, kad “Pakeitimai gali būti atliekami esant šioms aplinkybėms: <...> 15.5.12. kai atsiranda būtinybė dėl aplinkybių, kurių protingas ir apdairus Užsakovas negalėjo numatyti, bet iš esmės nesikeičia Darbų pobūdis, arba vykdant Darbus paaiškėja naujos aplinkybės dėl objekto būklės ir pateikti sprendiniai tampa sunkiai įgyvendinami;
6. 15.8. punktu, numatančiu, kad „Apskaičiuojant atsisakomų arba įsigyjamų papildomų darbų kainas, taikomi žemiau pateikiami būdai prioritetine tvarka: 15.8.1. pritaikant lokalinėje darbų sąmatoje nurodytus darbų įkainius; 15.8.2. jei įmanoma, išskaičiuojant kainos dalį iš Sutartyje įkainotos atskiros objekto sudedamosios dalies ar numatyto įkainio; 15.8.3. pritaikant lokalinėje darbų sąmatoje numatytus panašių darbų įkainius. Panašius darbus turi pagrįsti ir nustatyti Užsakovas; 15.8.4. įvertinant pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų eksploatacijos sąnaudas, statybvietės) bei netiesiogines (pridėtines, pelno) išlaidas pagal Viešųjų pirkimų tarnybos norminiuose administraciniuose aktuose, galiojusiuose galutinio pasiūlymų pateikimo Pirkime dieną, patvirtintas kainodaros nustatymo bei tiesioginių ir netiesioginių išlaidų apskaičiavimo taisykles (net jeigu Sutarties galiojimo metu jos netektų galios), bet ne didesnės, nei Rangovo faktiškai patirtos Išlaidos pagal tas Išlaidas pagrindžiančius trečiųjų asmenų ar kitus dokumentus. Tuo atveju, kai pagal taisykles nurodyta, kad Išlaidos turi būti ir ne didesnės, nei vidutinę rinkos kainą atitinkanti Išlaidų suma, vidutinė rinkos kaina nustatoma įvertinus ne mažiau kaip trijų toje rinkoje esančių ūkio subjektų kainas (jeigu tiek ūkio subjektų yra rinkoje), skelbiamas viešai arba nurodytas tokių ūkio subjektų pateiktuose rašytiniuose pasiūlymuose.

***sudarė šį susitarimą dėl Sutarties pakeitimo (toliau – Susitarimas) ir susitarė***:

1. Atsisakyti darbų, kurių vertė 7363,23 Eur be PVM (žr. Susitarimo priedą Nr. 14.1)
2. Atlikti papildomus darbus, kurių vertė 13953,11 Eur be PVM (žr. Susitarimo priedą Nr. 14.2).
3. Pakeisti Sutarties 5.1. punktą ir jį išdėstyti taip: „5.1. **Pradinės sutarties vertė** yra 2 891 746,78 EUR be PVM (du milijonai aštuoni šimtai devyniasdešimt vienas tūkstantis septyni šimtai keturiasdešimt šeši eurai 78 ct). **Sutarties kaina**, nustatyta viešojo pirkimo metu yra 3 499 013,60 EUR su PVM (trys milijonai keturi šimtai devyniasdešimt devyni tūkstančiai trylika eur 60 ct).
4. Šis Susitarimas yra neatskiriama Sutarties dalis.
5. Visos kitos šiame Susitarime nenurodytos sąlygos galioja kaip nurodyta 2023 m. kovo 17 d. rangos darbų pirkimo sutartyje Nr. AS-577.
6. Šis Susitarimas sudarytas dviem vienodą juridinę galią turinčiais egzemplioriais, po vieną kiekvienai Šaliai.
7. Susitarimo priedai:
	1. Papildomų ir nevykdomų darbų aktas Nr. 1 prie sut. Nr. AS-577 (reg. 2023-09-26 Nr. A32-2605);
	2. 2023 m. rugsėjo 27 d. pasitarimo protokolas (reg. 2023-10-03 Nr. A6-431) „Dėl rangos darbų pirkimo sutarties Nr. AS-577 „Klaipėdos rajono Gargždų miesto Gedimino g., Palangos g., Saulažolių g., Vytenio g., Žibučių g. gatvių kapitalinis remontas“ pakeitimo dėl papildomų (nenumatytų) ir nevykdomų darbų“.

**Užsakovo vardu Rangovo vardu**

|  |  |  |  |
| --- | --- | --- | --- |
| **Klaipėdos rajono savivaldybės administracija**Klaipėdos g.2, LT-96130 GargždaiKodas 188773688A. s. Nr. LT14 4010 0402 0031 4539AB Luminor bankasBanko kodas 40100Tel. (8 46) 21 11 16 El. paštas: savivaldybe@klaipedos-r.lt |  | UAB „VVARFF“J. Tumo-Vaižganto g. 28ALT-90125 PlungėKodas: 169700486PVM mokėtojo kodas: LT697004811A. s. Nr. LT83 7300 0100 7391 1301AB SwedbankBanko kodas: 73000Tel. +37044873080El. paštas: info@vvarff.lt |  |
| Administracijos direktoriusSigitas Karbauskas |  | Generalinis direktoriusVilmantas Bučius |  |
| \_\_\_\_\_\_\_\_\_\_\_\_\_\_\_\_\_\_\_\_\_\_*(Parašas)*  |  | \_\_\_\_\_\_\_\_\_\_\_\_\_\_\_\_\_\_\_\_\_\_*(Parašas)*  |  |